เมื่อต้นปี2017ได้หยุดยาคุมกะทันหัน แล้วทำให้ประจำเดือนเคลื่อน ตั้งแต่เดือนกุมภาพันธ์ 2018 ประจำเดือนมาทุกเดือนแต่ละรอบระยะเวลาไม่เท่ากัน แต่จะไม่เกิน 40 วัน เป็นคนอ้วน น้ำหนักอยู่ที่ 85 กิโลกรัม ประจำเดือนครั้งสุดท้าย 6 เมษายน 2018 ในกระหว่างเดือนเมษายนและพฤษภาคม พยายามลดน้ำหนักเพื่อให้ร่างกายแข็งแรงแล้วพร้อมที่จะมีลูก โดยการควบคุมอาหารและออกกำลังกาย น้ำหนักไม่ได้ลดลงมาก 1-2 กิโล จนกระทั่งวันที่ 30 และ 31 พค มีเลือดออกจากช่องคลอด แต่ว่าไม่เยอะแบบประจำเดือน มีอาการเกร็งๆที่ท้องน้อยแต่ไม่มาก เมื่อประมาณวันที่26 พค ได้ทดลองตรวจปัสสาวะเองที่บ้านแต่ผลออกมาเป็นลบ ไม่ทราบว่าอาการข้างต้นท้องหรือเปล่าคะหรือว่าเป็นอย่างอื่น
สวัสดีค่ะ หากหยุดทานยาคุมกำเนิดไปนานตั้งแต่ต้นปี 2017 แล้ว แม้จะเป็นการหยุดทานยากะทันหัน ก็จะไม่มีผลต่อการทำงานของรังไข่แล้วค่ะดังนั้นการที่ประจำเดือนมาไม่สม่ำเสมอ สาเหตุนึงอาจเกิดจากการมีน้ำหนักตัวมากได้ แต่หากยังคงมีประจำเดือนมาไม่เกิน 40 วันต่อรอบ ก็ถือว่ารังไข่ยังมีการทำงานและการตกไข่ได้เป็นปกติอยู่ค่ะหากประจำเดือนครั้งสุดท้ายคือ 6 เม.ย.และได้ตรวจหาการตั้งครรภ์ไปเมื่อวันที่ 26 พ.ค. แล้วไม่พบการตั้งครรภ์ การมีเลือดออกมาในวันที่ 30-31 พ.ค. ดังกล่าว ก็น่าจะเป็นประจำเดือนได้ค่ะส่วนสาเหตุที่ทำให้มีประจำเดือนมาน้อยกว่าปกติ อาจเกิดจาก มีความเครียด ทำงานหนัก ออกกำลังกายหักโหม อดอาหาร มีน้ำหนักลด มีภาวะโลหิตจาง เป็นต้นดังนั้นแนะนำให้สังเกตประจำเดือนไปก่อน หากยังคงมาทุกเดือน หรือมีระยะห่างตั้งแต่ 21-35 วัน และมานาน 2-7 วัน ก็ถือว่าปกติดีค่ะ ส่วนความต้องการมีบุตร หากได้มีเพศสัมพันธ์อย่างสม่ำเสมอแล้ว ยังไม่สามารถตั้งครรภ์ได้ภายใน 1 ปี จึงควรไปพบแพทย์เพื่อหาสเหตุและรักษาเรื่องภาวะมีบุตรยากค่ะ